ফটকিরি

thumb|250px|পটাশিয়াম ফটকিরির স্ফটিক,
**ফটকিরি** বা ফটকিরি বা অ্যালাম হলো এক ধরনের রাসায়নিক যৌগ। এটি সাধারণত অ্যালুমিনিয়ামের একটি সোদক যুগ্ম সালফেট লবণ যার রাসায়নিক সংকেত , যেখানে X হলো পটাশিয়াম বা অ্যামোনিয়ামের মতো একটি একযোজী ধনাত্মক আয়ন (ক্যাটায়ন)। তবে ফটকিরি বলতে প্রায়শই পটাশ অ্যালাম বা পটাশিয়াম ফটকিরি বোঝায়, যার রাসায়নিক সংকেত । অন্যান্য ফটকিরিগুলির নামকরণ করা হয়েছে একযোজী ধনাত্মক আয়ন অনুসারে, যেমন সোডিয়াম অ্যালাম বা সোডিয়াম ফটকিরি এবং অ্যামোনিয়াম অ্যালাম বা অ্যামোনিয়াম ফটকিরি।

একই রাসায়নিক সংকেত এবং গঠনযুক্ত লবণের ক্ষেত্রেও সাধারণত *অ্যালাম* বা  *ফটকিরি* নামটি ব্যবহৃত হয়। তবে সেক্ষেত্রে ত্রিযোজী অ্যালুমিনিয়াম আয়নটি ক্রোমিয়াম এর মতো আরেকটি ত্রিযোজী ধাতব আয়ন দ্বারা প্রতিস্থাপিত হয় অথবা সালফেট মূলকের সালফারকে সেলেনিয়ামের মতো আরেকটি চ্যালকোজেন দ্বারা প্রতিস্থাপন করা হয়। এই শ্রেণির মধ্যে সবচেয়ে সাধারণ হলো ক্রোম অ্যালাম। যার রাসায়নিক সংকেত ।

বেশিরভাগ শিল্পে ফটকিরি বা অ্যালাম বোঝাতে *পেপার মেকার্স অ্যালাম*  অর্থাৎ কাগজ প্রস্তুতকারকের অ্যালাম কথাটি ব্যবহার করা হয়। এই সব ক্ষেত্রে এটি সোদক অ্যালুমিনিয়াম সালফেট। যার রাসায়নিক সংকেত , যেখানে n হলো একটি পূর্ণসংখ্যা যার আকার ফটকিরিতে শোষিত জলের পরিমাণের উপর নির্ভর করে। বেশিরভাগ শিল্পে এই ধরনের ফটকিরি *ফ্লোকুল্যান্ট* অর্থাৎ গুচ্ছকারী বা থিতিয়ে পড়ার কাজের জন্য ব্যবহৃত হয়। ওষুধ শিল্পে আবার *অ্যালাম* শব্দটি অ্যালুমিনিয়াম হাইড্রোক্সাইড জেলকেও বোঝাতে পারে, যা অনেক সময় ভ্যাকসিন সহায়ক হিসাবে ব্যবহৃত হয়।

## ইতিহাস
### প্রত্নতাত্ত্বিক স্থানে পাওয়া ফটকিরি
প্রাচীনকালে মিশরের পশ্চিম মরুভূমি ছিল ফটকিরির বিকল্পের একটি প্রধান উৎস। মরুভূমিতে বাষ্পীভবনের ফলে পড়ে থাকা অবশেষে নানা ধরনের লবণের সন্ধান পাওয়া যেত। এগুলির রাসায়নিক সংকেত মূলত ছিল , , , , এবং । প্রাচীন গ্রীক হেরোডোটাস তার ইতিহাস বইয়ে মিশরীয় ফটকিরিকে একটি মূল্যবান পণ্য হিসেবে উল্লেখ করেছেন।

উত্তর-পূর্ব এজিয়ান সাগরে অবস্থিত লেসবস নামক একটি দ্বীপে অ্যালুনাইট থেকে পটাশিয়াম ফটকিরি উৎপাদনের প্রত্নতাত্ত্বিক প্রমাণ পাওয়া যায়। ২য় শতাব্দীতে এর উৎপাদন চালু থাকলেও ৭ম শতাব্দীতে এই স্থানটি পরিত্যক্ত হয়। মেলোস দ্বীপের থেকে পাওয়া স্থানীয় অ্যালুমেন মূলত ছিল অ্যালুনোজেন () খনিজ। এর সাথে পটাশিয়াম ফটকিরি এবং অন্যান্য ধাতব সালফেট মিশে থাকত।

### প্লিনি এবং ডায়োস্কোরাইডের বইয়ে অ্যালুমেনের উল্লেখ
প্রাচীন রোমান লেখক ও দার্শনিক প্লিনি দ্য এল্ডারের *[[ন্যাচারাল হিস্ট্রি (প্লিনি)|ন্যাচারাল হিস্ট্রি]]*  নামক ল্যাটিন ভাষার বইয়ে *অ্যালুমেন* নামে একটি পদার্থের বিস্তারিত বর্ণনা পাওয়া যায়।

প্লিনির বর্ণনার সাথে পেডানিয়াস ডায়োস্কোরাইডস কর্তৃক প্রদত্ত স্টিপ্টেরিয়া (στυπτηρία) এর বর্ণনার তুলনা করলে দেখা যায় যে দুটি পদার্থ একই রকমের। প্লিনি আমাদের জানান যে পৃথিবীতে প্রাকৃতিকভাবে *অ্যালুমেন*- এর একটি রূপ পাওয়া যেত এবং এটিকে *salsugoterrae* বলা হতো।

প্লিনি লিখেছেন যে বিভিন্ন পদার্থকে অ্যালুমেন নামে আলাদা করা হতো ও সেগুলিকে  একটি নির্দিষ্ট মাত্রার অ্যাস্ট্রিঞ্জেন্সি বা কষ দ্বারা চিহ্নিত করা হতো। এগুলি সবই রঞ্জনবিদ্যা এবং ঔষধের জন্য ব্যবহৃত হতো বলে উল্লেখ করা হয়েছে। প্লিনি লিখেছেন যে প্রাচীন গ্রীকরা *স্কিস্টন* নামে আরেক ধরনের ফটকিরির কথা উল্লেখ করেছেন, যা "সাদা রঙের তন্তুতে বিভক্ত হয়"। স্কিস্টন নাম এবং গঠনের ধরন থেকে মনে হয় যে এই ধরনের লবণ অ্যালাম স্লেট এবং বিটুমিনাস শেলের মতো কিছু লবণাক্ত খনিজ পদার্থের উপর স্বতঃস্ফূর্তভাবে তৈরি হয়। এতে মূলত লোহা এবং অ্যালুমিনিয়ামের সালফেট লবণ থাকে। এক ধরনের অ্যালুমেন ছিল তরল পদার্থ। এটি অন্য পদার্থের সঙ্গে মিশিয়ে ভেজাল হওয়ার জন্য উপযুক্ত ছিল। তবে যখন এটিকে বিশুদ্ধ করা হতো তখন এর একটি বৈশিষ্ট্য ছিল। এটি বেদানার রসে যোগ করলে রস কালো হয়ে যেত। এই বৈশিষ্ট্যটি দ্রবণে আয়রন(II) সালফেটের উপস্থিতিকে চিহ্নিত করে বলে মনে হয়। সাধারণ (পটাশিয়াম) ফটকিরির দ্রবণে এই ধরনের কোনও বৈশিষ্ট্য থাকে না। আয়রন সালফেটের সাথে অপদ্রব্য মিশে থাকলে এর রঙ গাঢ় এবং বিবর্ণ হয়। কিছু জায়গার প্রাপ্ত ফটকিরিতে আয়রন সালফেটের মাত্রা খুবই কম থাকলে  লবণ সাদা হবে এবং প্লিনির মতে এগুলি উজ্জ্বল রঙ করার জন্য উপযুক্ত হবে।

প্লিনি আরও বেশ কিছু ধরনের অ্যালুমেনের বর্ণনা দিয়েছেন কিন্তু সেই খনিজগুলি কী তা স্পষ্ট নয়। প্রাচীনকালে প্রাপ্ত *অ্যালুমেন* সবসময় যে পটাশিয়াম ফটকিরি ছিল তা কিন্তু নয়, এমনকি সেগুলি ক্ষারীয় অ্যালুমিনিয়াম সালফেটও ছিল না।

### মধ্যযুগীয় গ্রন্থে বর্ণিত ফটকিরি
ফটকিরি এবং সবুজ ভিট্রিওল (আয়রন সালফেট) উভয়েরই স্বাদ মিষ্টি এবং কষযুক্ত। এদের ব্যবহারও প্রায় একই রকম ছিল। তাই মধ্যযুগ জুড়ে অ্যালকেমিস্ট এবং অন্যান্য লেখকরা এই দুটি লবণকে সঠিকভাবে আলাদা করতে পারেননি বলে মনে হয়। অ্যালকেমিস্টদের লেখায় আমরা দেখতে পাই যে *মিসি*, *সরি* এবং *চ্যালকান্থাম* এই ল্যাটিন শব্দগুলি দুটি যৌগের ক্ষেত্রেই ব্যবহৃত হয়েছে। তবে *অ্যাট্রামেন্টাম সুটোরিয়াম*  নামটি কেবলমাত্র সবুজ ভিট্রিওলের ক্ষেত্রেই প্রযোজ্য হলেও, সেটি আবার উভয়ের ক্ষেত্রেই ব্যবহার করা হয়েছে।

মধ্যযুগে বিশেষ করে ইসলামী দেশগুলিতে রঞ্জক শিল্পে ব্যবহৃত সবচেয়ে সাধারণ মর্ডান্ট বা রং-বন্ধক ছিল ফটকিরি। রং-বন্ধক হলো এমন রাসায়নিক পদার্থ যা কাপড়ের তন্তুর সাথে রঞ্জক বা রঙের স্থায়ী বন্ধন তৈরি করে কাপড়ের রং টেকসই রাখতে সাহায্য করে। ফটকিরি ছিল চাদ অঞ্চলের প্রধান রপ্তানি পণ্য, সেখান থেকে এটি মিশর, মরক্কোর বাজার হয়ে ইউরোপে পরিবহন করা হতো। মিশর এবং ইয়েমেনেও ফটকিরির কম গুরুত্বপূর্ণ উৎসের সন্ধান পাওয়া যায়।

### ফটকিরি সম্পর্কে আধুনিক ধারণা
১৭০০ সালের গোড়ার দিকে জর্জ আর্নস্ট স্টাহল (জি ই স্টাহল) নামে এক জার্মান রসায়নবিদ দাবি করেন যে, চুনাপাথরের সাথে সালফিউরিক অ্যাসিডের বিক্রিয়ায় এক ধরনের ফটকিরি তৈরি হয়। প্রুশিয়ান চিকিৎসক ও রসায়নবিদ জোহান হাইনরিখ পট এবং জার্মান রসায়নবিদ আন্দ্রেয়াস সিগিসমুন্ড মার্গগ্রাফ এই ধারণাটি সংশোধন করেন। তারা দেখিয়েছিলেন যে, ফটকিরির দ্রবণে অর্থাৎ অ্যালুমিনা মিশ্রণে ক্ষার দিলে যে অধঃক্ষেপ পাওয়া যায় সেটি চুন এবং চক থেকে বেশ আলাদা বরং এর সঙ্গে সাধারণ কাদামাটির উপাদানের বেশ মিল রয়েছে।

মার্গগ্রাফ আরও দেখিয়েছেন যে, সালফিউরিক অ্যাসিডে অ্যালুমিনা দ্রবীভূত হয় এবং এর ঘনীভূত দ্রবণে পটাশ বা অ্যামোনিয়া যোগ করলে ফটকিরির বৈশিষ্ট্যযুক্ত নিখুঁত স্ফটিক পাওয়া যায়।   

১৭৬৭ সালে সুইডীয় রসায়নবিদ ও খনিজবিজ্ঞানী টরবার্ন বার্গম্যান অ্যালুমিনিয়াম সালফেটকে ফটকিরিতে রূপান্তর করার জন্য পটাশিয়াম বা অ্যামোনিয়াম সালফেটের প্রয়োজনীয়তা যে কত গুরুত্বপূর্ণ সেটি তুলে ধরেন। বিশেষ করে যেখানে সোডিয়াম বা ক্যালসিয়াম কাজ করবে না।
 
অবশেষে ১৭৯৭ সালে ফরাসি ফার্মাসিস্ট ও রসায়নবিদ লুই নিকোলাস ভকুয়েলিন সাধারণ ফটকিরির গঠন নির্ধারণ করেন। এইসময়কালে লিউসাইট এবং লেপিডোলাইটে পটাশিয়ামের উপস্থিতি আবিষ্কার করেন জার্মান রসায়নবিদ মার্টিন হেনরিখ ক্ল্যাপরথ।
 একই বিজ্ঞান পত্রিকায় ফরাসি রসায়নবিদ ও চিকিৎসক জিন-অ্যান্টোইন চ্যাপ্টাল চারটি ভিন্ন ধরনের ফটকিরির বিশ্লেষণ রিপোর্টের তালিকা প্রকাশ করেন। এই চারটি ভিন্ন ধরনের ফটকিরি হলো রোমান ফটকিরি, লেভান্ট ফটকিরি, ব্রিটিশ ফটকিরি এবং তার নিজের তৈরি একটি ফটকিরি। এই বিশ্লেষণ ভকুয়েলিনের ফলাফলকেও নিশ্চিত করে।

## উৎপাদন
কিছু ফটকিরি খনিজ হিসেবেও পাওয়া যায়, যার মধ্যে সবচেয়ে গুরুত্বপূর্ণ হলো *অ্যালুনাইট* ।

সবচেয়ে গুরুত্বপূর্ণ ফটকিরিগুলি যেমন পটাসিয়াম ফটকিরি, সোডিয়াম ফটকিরি এবং অ্যামোনিয়াম ফটকিরি শিল্প পদ্ধতিতে উৎপাদন করা হয়। সবচেয়ে সাধারণ ফটকিরির উপাদানে অ্যালুমিনিয়াম সালফেট এবং পটাশিয়াম বা অ্যামোনিয়ামের মতো একটি একযোজী ধনাত্মক আয়নের (ক্যাটায়ন) সালফেট লবণ থাকে। অ্যালুমিনিয়াম সালফেট সাধারণত স্কিস্ট, বক্সাইট এবং ক্রায়োলাইটের মতো খনিজ পদার্থের সঙ্গে সালফিউরিক অ্যাসিডের বিক্রিয়া করে তৈরি করা হয়। 

## প্রকারভেদ
thumb|250px|পটাশিয়াম ফটকিরির স্ফটিক
অ্যালুমিনিয়াম যৌগযুক্ত ফটকিরির নামকরণ করা হয় একযোজী ধনাত্মক আয়ন (ক্যাটায়ন) এর নামে। লিথিয়াম ধাতুর আয়ন আকারে ছোট হওয়ায় অন্যান্য ক্ষার ধাতুর মতো এই ধাতু ফটকিরি তৈরি করতে পারে না।

সবচেয়ে গুরুত্বপূর্ণ ফটকিরিগুলি হলো:
* পটাশিয়াম ফটকিরি, , যাকে "পটাশ অ্যালাম" বা "পটাশ ফটকিরি" বা কেবল "ফটকিরি"ও বলা হয়
* সোডিয়াম ফটকিরি, , যাকে "সোডা অ্যালাম" বা "সোডা ফটকিরি" বা "এসএএস"ও বলা হয়
* অ্যামোনিয়াম ফটকিরি, 

## রাসায়নিক ধর্ম
অ্যালুমিনিয়াম যৌগযুক্ত ফটকিরির বেশ কয়েকটি সাধারণ রাসায়নিক ধর্ম রয়েছে। ফটকিরি জলে দ্রবণীয় ও মিষ্টি স্বাদযুক্ত। এর জলীয় দ্রবণ আম্লিক তাই এটি নীল লিটমাসকে লাল করে। কেলাস বা স্ফটিক গঠনের সময় এটি নিয়মিত অষ্টতলক স্ফটিক তৈরি করে। ফটকিরির প্রতিটি ধাতব আয়ন ছয়টি জলের অণু দ্বারা বেষ্টিত হয়ে সোদক কেলাস গঠন করে। তাই ফটকিরি উত্তপ্ত করলে এর কেলাসজল বের হয়ে আসে। যদি তাপ অব্যাহত রাখা হয় তাহলে ফটকিরি লবণে ফেনা তৈরি হয় এবং এটি ফুলে যায়। অবশেষে একটি অনার্দ্র অনিয়তকার গুঁড়ো অবশিষ্ট থাকে।ফটকিরি অ্যাস্ট্রিনজেন্ট বা কষযুক্ত এবং অম্লধর্মী।

### স্ফটিক গঠন
α-, β- এবং γ এই তিনটি ভিন্ন স্ফটিক গঠনের মধ্যে যেকোনো একটি গঠনেই ফটকিরির স্ফটিক তৈরি হয়। সেই অনুসারে ফটকিরির শ্রেণীগুলিকে α-, β- এবং γ-ফটকিরি বলা হয়। ১৯২৭ সালে মার্কিন পদার্থবিদ জেমস এম. কর্ক এবং ব্রিটিশ পদার্থবিজ্ঞানী উইলিয়াম লরেন্স ব্র্যাগ ফটকিরির প্রথম এক্স-রে স্ফটিক কাঠামোর গঠন বর্ণনা করেন।  এটি ফটকিরির স্ফটিক গঠনের পর্যায় কৌশল এবং সমাকৃতি প্রতিস্থাপনের বিকাশের জন্য ব্যবহৃত হয়েছিল।

### দ্রাব্যতা
জলে বিভিন্ন ফটকিরির দ্রাব্যতা ব্যাপকভাবে পরিবর্তিত হয়। সোডিয়াম ফটকিরি জলেতে সহজেই দ্রবণীয়, অন্যদিকে সিজিয়াম এবং রুবিডিয়াম ফটকিরি জলে  দ্রাব্যতা খবই কম। বিভিন্ন ফটকিরির দ্রাব্যতা নিম্নলিখিত সারণীতে দেখানো হয়েছে। 

তাপমাত্রা ,  ১০০ ভাগ জলে দ্রবীভূত ফটকিরির ভাগ দেওয়া হয়েছে।  তাপমাত্রা বাড়ার সাথে সাথে দ্রাব্যতাও বাড়ে :

## ব্যবহার

### শিল্প ক্ষেত্রে
অ্যালুমিনিয়ামযুক্ত ফটকিরি প্রাচীনকাল থেকেই ব্যবহৃত হয়ে আসছে। এখনও এটি অনেক শিল্প প্রক্রিয়ার জন্য গুরুত্বপূর্ণ। সর্বাধিক ব্যবহৃত ফটকিরি হলো পটাশিয়াম ফটকিরি। প্রাচীনকাল থেকেই এটি ঘোলা তরল পরিষ্কার করার জন্য ফ্লোকুল্যান্ট অর্থাৎ গুচ্ছকারী বা থিতিয়ে পড়ার কাজের জন্য ব্যবহৃত হতো। রঙ শিল্পে মর্ডান্ট বা রং-বন্ধক হিসেবে এবং চামড়ার ট্যানিং এর কাজে ব্যবহৃত হয়ে আসছে। এটি এখনও জল শোধন, ওষুধের জন্য, প্রসাধনী (দুর্গন্ধনাশক), খাবার তৈরিতে (বেকিং পাউডার এবং আচারে), অগ্নি-প্রতিরোধক কাগজ এবং বস্ত্র শিল্পে ব্যাপকভাবে ব্যবহৃত হয়।

### সাময়িক রক্তক্ষরণরোধক
রক্তপাত বন্ধ করার জন্য অনেক সময় ফটকিরি ব্যবহার করা হয়। ওষুধের দোকানে স্টিপটিক পেন্সিল নামে একধরনের পেন্সিল পাওয়া যায় যা রক্তপাত বন্ধ করার জন্য ব্যবহৃত হয়। সেলুনে দাড়ি কাটার পরে রক্তপাত বন্ধ করতে ফটকিরি ব্যবহার করা হয়। অ্যাস্ট্রিনজেন্ট হিসেবেও ফটকিরির ব্যবহার দেখা যায়।

খোলা ক্ষত এবং ঘায়ের জন্য দক্ষিণ-পূর্ব এশীয় ঐতিহ্যবাহী ওষুধে ফটকিরির গুঁড়ো ব্যবহার করা হয়। 

### দুর্গন্ধনাশক
[thumb|250px|''তাওয়াস'' (গুঁড়ো ফটকিরি স্ফটিক), ফিলিপাইন এবং দক্ষিণ-পূর্ব এশিয়ার বেশিরভাগ মানুষের জন্য একটি ঐতিহ্যবাহী গন্ধহীন [দুর্গন্ধনাশক।]]
ফটকিরি ব্লক সরাসরি সুগন্ধি-মুক্ত দুর্গন্ধনাশক (অ্যান্টিপারস্পাইরেন্ট) হিসেবে ব্যবহার করা যেতে পারে। এই উদ্দেশ্যে ভারতীয় বাজারে অপ্রক্রিয়াজাত খনিজ অ্যালাম বিক্রি হয়। দক্ষিণ-পূর্ব এশিয়া দ্বীপপুঞ্জ জুড়ে, *তাওয়াস* নামে প্রাকৃতিকভাবে উৎপন্ন খনিজ স্ফটিক সর্বাধিক পরিচিত এবং এর অসংখ্য ব্যবহার রয়েছে। এটি আসলে পটাশিয়াম অ্যালাম ও একটি ঐতিহ্যবাহী অ্যান্টিপারস্পাইরেন্ট এবং দুর্গন্ধনাশক (ডিওডোরেন্ট) হিসেবে ব্যবহৃত হয়। ব্যবহারের আগে সাধারণত স্ফটিকগুলিকে মিহি গুঁড়ো করা হয়।

### খাদ্য প্রক্রিয়াকরণ ক্ষেত্রে
খাদ্য প্রক্রিয়াকরণ শিল্পে ফটকিরি ব্যবহার করা হয়। ব্রিটেনে খাদ্য প্রক্রিয়াকরণ শিল্পে ময়দা সংরক্ষণ এবং ময়দার শুভ্রতা বাড়াতে ফটকিরি ব্যবহারের প্রচলন ছিল। পাঁউরুটি প্রস্তুতকারকেরা ধনীদের জন্য উৎপাদিত মিহি সাদা ম্যানচেট রুটি তৈরিতে অল্প পরিমাণে ফটকিরি ব্যবহার করত। ফসলের অভাবের সময় আরও বেশি ফটকিরি যোগ করা হতো। ১৭৫৮ সালে ব্রিটিশ সরকার পাঁউরুটিতে ফটকিরি ব্যবহার নিষিদ্ধ করে, যদিও কিছু পাঁউরুটি প্রস্তুতকারকেরা এর ব্যবহার অব্যাহত রাখে। অনেক মানুষও ফটকিরিযুক্ত সাদা রুটির দাবি করে।

উনিশ শতকে খাদ্য প্রক্রিয়াকরণ শিল্পে প্লাস্টার অফ প্যারিসের মতো অন্যান্য পদার্থের সাথে ফটকিরিও ব্যবহার করা হতো। নিম্নমানের ময়দাকে সাদা করার জন্য এটির ব্যবহার বেশি দেখা ষেত। যার ফলে কম খরচে সাদা ময়দার উৎপাদন হতো। যেহেতু ফটকিরি জল ধরে রাখতে পারে, তাই এটি রুটিকে ভারী করে তুলত। যার অর্থ হলো ব্যবসায়ীরা এর জন্য বেশি দাম নিতে পারতেন। তবে প্রতিটি রুটিতে থাকা ফটকিরির পরিমাণ মানুষের জন্য বিষাক্ত হতে পারে এবং দীর্ঘস্থায়ী উদরাময় রোগের কারণও হতে পারে, যার ফলে ছোট শিশুদের মৃত্যুও হতে পারে।

### বস্ত্র এবং কাগজ শিল্পে
বস্ত্র শিল্পে ফটকিরি মর্ডান্ট বা রং-বন্ধক  হিসেবে ব্যবহৃত হয়। ঐতিহ্যবাহী জাপানি চিত্রকলায় *দৌসা*  () নামে পরিচিত একটি তরলের মিশ্রণ ব্যবহার করা হতো। এটি আসলে আঠা এবং ফটকিরি দিয়ে তৈরি একটি জলীয় মিশ্রণ। ফটকিরিযুক্ত এই জলীয় মিশ্রণ কাগজের শোষণ ক্ষমতা নিয়ন্ত্রণ করে এবং কালির ছড়িয়ে পড়া রোধ করে যাকে *পেপার সাইজিং* বলে।

### গয়না শিল্পে
ইন্দোনেশিয়া এবং ফিলিপাইনে সোনার অলঙ্কারের রঙ পরিবর্তনের জন্য *তাওয়াস* (প্রাকৃতিকভাবে উৎপন্ন খনিজ পটাশ অ্যালাম), লবণ, বোরাক্স এবং জৈব রঞ্জক মিশ্রণের দ্রবণ ব্যবহার করা হতো।

স্বর্ণকারেরা যখন সোনা (যেকোনো ক্যারেট) বা রূপো ধাতুতে ড্রিল করেন বা যন্ত্রবিদরা যখন অ্যালুমিনিয়াম, তামা, পিতল, স্টেইনলেস স্টিল প্রভৃতি ধাতুতে ড্রিল করেন সেই সময় কখনো কখনো ড্রিল বিট ভেঙে গিয়ে ধাতুর মধ্যে আটকে যায়। এইসব ক্ষেত্রে ভাঙ্গা ড্রিল বিট বার করতে পটাশিয়াম অ্যালুমিনিয়াম সালফেট বা অ্যামোনিয়াম অ্যালুমিনিয়াম সালফেট অ্যালাম ব্যবহার করা হয়। এর কারণ হলো ফটকিরি এই ধাতুগুলির সাথে কোনও উল্লেখযোগ্য রাসায়নিক বিক্রিয়া করে না। তবে কার্বন ইস্পাত দিয়ে তৈরি ড্রিল বিটকে ক্ষয় করতে পারে। তাই ফটকিরি মিশ্রণ যোগ করে অল্প তাপ প্রয়োগ করালে আটকে থাকা ড্রিল বিট আলগা হয়ে সহজেই বের হয়ে আসে।

### অন্যান্য
অনেক দেশে বিভিন্ন আচার-অনুষ্ঠানেও ফটকিরি ব্যবহারের উল্লেখ রয়েছে। প্রাক-ঔপনিবেশিক ফিলিপাইন দ্বীপপুঞ্জের বিভিন্ন জাতিগোষ্ঠীর শামানরা যারা সাধারণত *বাবাইলান* নামে পরিচিত ছিলেন, তারা ভবিষ্যদ্‌বাণী করার সময় ফটকিরির স্ফটিকগুলি পুড়িয়ে জলের একটি পাত্রে ফেলে দিতেন। আদিবাসী ফিলিপাইনের সর্বপ্রাণবাদ, অ্যানিটো প্রভৃতি বিভিন্ন লোকধর্মের আচার-অনুষ্ঠানেও ফটকিরি ব্যবহারের উল্লেখ পাওয়া যায়।

## সম্পর্কিত যৌগ
thumb|250px|ক্রোম অ্যালাম স্ফটিক
অনেক ত্রিযোজী ধাতু ফটকিরি তৈরি করতে সক্ষম। ফটকিরির সাধারণ রাসায়নিক সংকেত হলো , যেখানে X হলো একটি ক্ষার ধাতু অথবা অ্যামোনিয়াম, Y হলো একটি ত্রিযোজী ধাতু, এবং n প্রায়শই ১২ হয়। সবচেয়ে গুরুত্বপূর্ণ উদাহরণ হলো ক্রোম অ্যালাম, । এটি ক্রোমিয়াম এবং পটাশিয়ামের একটি গাঢ় বেগুনি স্ফটিকের যুগ্ম সালফেট। এটি চামড়ার ট্যানিংয়ের কাজে ব্যবহৃত হতো। 

সাধারণত, ক্ষার ধাতুর পরমাণু বড় হলে ফটকিরি তৈরি করা আরও সহজ হয়। এই নিয়মটি ১৯০২ সালে জে লক প্রথম উল্লেখ করেন। তিনি লক্ষ্য করেন যে, যদি একটি ত্রিযোজী ধাতু যদি সিজিয়াম ফটকিরি তৈরি না করে, তবে এটি অন্য কোনও ক্ষার ধাতুর সাথে বা অ্যামোনিয়াম অয়নের সাথে ফটকিরি তৈরি করবে না।

### সেলেনেটযুক্ত ফটকিরি
*সেলেনিয়াম* বা *সেলেনেট অ্যালাম* -এ সালফেট আয়নের সালফারের পরিবর্তে সেলেনিয়াম যুক্ত হয়ে *সেলেনেট* আয়ন () তৈরি করে। এগুলি শক্তিশালী জারক পদার্থ।

### মিশ্র ফটকিরি
thumb|250px|অ্যালাম স্ফটিকের সাথে অল্প পরিমাণে ক্রোম ফটকিরি রয়েছে তাই সামান্য বেগুনি রঙ
কিছু ক্ষেত্রে বিভিন্ন একযোজী এবং ত্রিযোজী ক্যাটায়নসহ অ্যালামের কঠিন দ্রবণ পাওয়া যেতে পারে।

### অন্যান্য হাইড্রেট
১২ অণু কেলাসজলযুক্ত ফটকিরি ছাড়াও, একযোজী এবং ত্রিযোজী ক্যাটায়নের যুগ্ম সালফেট এবং সেলেনেটগুলিতে *ডিগ্রি অফ হাইড্রেশন* অর্থাৎ কেলাসজলের মাত্রা আলাদাও থাকতে পারে। এই লবণগুলিকেও ফটকিরি হিসাবে উল্লেখ করা যেতে পারে, যার মধ্যে মেন্ডোজাইট এবং ক্যালিনাইটের মতো খনিজগুলি রয়েছে। এগুলিতে ১০ অণুর কম কেলাসজলযুক্ত থাকে। ৬ অণু কেলাসজলযুক্ত গুয়ানিডিনিয়াম () এবং ডাইমিথাইলঅ্যামোনিয়াম () "অ্যালাম" লবণগুলিকে ফটকিরি হিসাবেও উল্লেখ করা যেতে পারে। এছাড়া গোল্ডাইচাইটের মতো টেট্রাহাইড্রেট, থ্যালিয়াম প্লুটোনিয়াম সালফেটের মতো মনোহাইড্রেট এবং অনার্দ্র অ্যালাম *ইয়াভাপাইটস* কেও ফটকিরি হিসাবে উল্লেখ করা হয়। এই শ্রেণীর মধ্যে ভিন্নতা রয়েছে।  

### অন্যান্য যুগ্ম সালফেট
ছদ্মরূপী ফটকিরি হলো একটি যুগ্ম সালফেট যার সাধারণ রাসায়নিক সংকেত , যেখানে X হলো একটি দ্বিযোজী ধাতব আয়ন, যেমন কোবাল্ট (উপাটকিয়েট), ম্যাঙ্গানিজ (অ্যাপজোহনাইট), ম্যাগনেসিয়াম (পিকারিংগাইট) বা লোহা (হ্যালোট্রিচাইট বা ফেদার অ্যালাম), এবং Y হলো একটি ত্রিযোজী ধাতব আয়ন।

সাধারণ রাসায়নিক সংকেত  বিশিষ্ট যুগ্ম সালফেটও দেখা যায় , যেখানে X হলো একটি একযোজী ক্যাটায়ন যেমন সোডিয়াম, পটাশিয়াম, রুবিডিয়াম, সিজিয়াম, থ্যালিয়াম, (), মিথাইলঅ্যামোনিয়াম (), হাইড্রক্সিল অ্যামোনিয়াম (), অথবা হাইড্রাজিনিয়াম () এবং Y হলো একটি ত্রিযোজী ধাতুর আয়ন, যেমন অ্যালুমিনিয়াম, ক্রোমিয়াম, টাইটানিয়াম, ম্যাঙ্গানিজ, ভ্যানাডিয়াম, আয়রন(III), কোবাল্ট, গ্যালিয়াম, মলিবডেনাম, ইন্ডিয়াম, রুথেনিয়াম, রোডিয়াম, অথবা ইরিডিয়াম। এর সঙ্গে সাদৃশ্যপূর্ণ সেলেনেটও দেখা যায়। একযোজী ক্যাটায়ন, ত্রিযোজী ক্যাটায়ন এবং অ্যানয়নের সম্ভাব্য সংমিশ্রণ আয়ন এর আকারের উপর নির্ভর যুগ্ম সালফেট তৈরি হওয়া অনেকটাই নির্ভর করে।

একটি *টাটন লবণ* হলো যুগ্ম সালফেট যার সাধারণ রাসায়নিক সংকেত , যেখানে X হলো একটি একযোজী ক্যাটায়ন এবং Y হলো দ্বিযোজী ধাতব আয়ন।

 গঠনের যুগ্ম সালফেটও দেখা যায়, যেখানে X একটি একযোজী ক্যাটায়ন এবং Y একটি দ্বিযোজী ধাতব আয়ন যেমন পটাসিয়াম ম্যাগনেসিয়াম সালফেট। *ল্যাংবেইনাইটস* নামে খনিজের মূল উপাদানই হলো পটাসিয়াম ম্যাগনেসিয়াম সালফেট।

## আরও দেখুন

* অ্যালুনাইট
* খনিজ পদার্থের তালিকা

## পাদটীকা

## তথ্যসূত্র

বিষয়শ্রেণী:খাদ্যে সংযোজিত দ্রব্য
বিষয়শ্রেণী:সালফেট
বিষয়শ্রেণী:ঐতিহ্যবাহী চিকিৎসা